
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 23 


18 Ιανουάριου 2000 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΣΤΕΓΑΣΤΙΚΗΣ ΑΠΟΚΑ¬ 
ΤΑΣΤΑΣΗΣ ΠΡΟΣΦΥΓΩΝ ΜΩΥΣΗΣ ΜΩΥΣΙΑΔΗΣ» 
και κύρωση του οργανισμού αυτού. 1 

ΑΠΟΦΑΣΕΙΣ 

Χρησιμοποίηση του προϊόντος με την εμπορική ονο¬ 
μασία «ΤΡΑ 4693 ΕΙ» ως βελτιωτικού του πετρελαί¬ 


ου κίνησης. 2 

Παράταση προθεσμίας υποβολής περιοδικών δηλώ¬ 
σεων Φ.Π.Α. 3 

Παράταση της διαδικασίας εκκαθάρισης του Οργανι¬ 
σμού Πολιτιστικής Πρωτεύουσας της Ευρώπης 

«Θεσσαλονίκη 1997». 4 

Παράταση προθεσμίας άρθρου 5 του Καταστατικού 

του Οργανισμού Σχολικών Κτιρίων Α.Ε. 5 

Αύξηση των ανωτάτων ορίων του αριθμού εκτός 
έδρας, πέραν αυτών που εγκρίθηκαν σε υπαλλή¬ 
λους της Νομ. Αυτ/σης Αιτ/νίας. 6 

Τροποποίηση της συστατικής πράξης της Δημοτικής 
Επιχείρησης «Καλλιτεχνικός Οργανισμός Δήμου 

Βόλου» (Κ.Ο.Δ.Β.). 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Αικατερίνη Αποστολοπούλου 
του Αναστασίου. 8 


ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΣΤΕΓΑΣΤΙΚΗΣ ΑΠΟΚΑΤΑΣΤΑΣΗΣ 
ΠΡΟΣΦΥΓΩΝ ΜΩΥΣΗΣ ΜΩΥΣΙΑΔΗΣ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.- Την αριθ. 12399/6.7.1998 πράξη της συμβολαιογρά¬ 
φου Σερρών Χρυσάνθης Σουτζή - Τριανταφύλλου, όπως 


αυτή τροποποιήθηκε με την αριθμ. 12818/6.7.1999 πράξη 
της ίδιας συμβολαιογράφου και με τις οποίες οι: Ιωάννης 
Μωυσή Μωυσιάδης και Νικόλαος Μωυσή Μωυσιάδης σύ¬ 
στησαν κοινωφελές ίδρυμα με την επωνυμία «ΙΔΡΥΜΑ 
ΣΤΕΓΑΣΤΙΚΗΣ ΑΠΟΚΑΤΑΣΤΑΣΗΣ ΠΡΟΣΦΥΓΩΝ ΜΩΥΣΗΣ 
ΜΩΥΣΙΑΔΗΣ» και με έδρα την πόλη των Σερρών. 

2. - Τις διατάξεις των άρθρων: 

α) 95 και 98 του Α.Ν. 2039/1939, 

β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. - Την από 13.7.1999 γνωμοδότηση του Συμβουλίου 
Εθνικών Κληροδοτημάτων. 

4. - Την αριθμ.Π31α - 4745/ΑΣ. 1685/11.3.1999 κοινή 
απόφαση του Πρωθυπουργού και του Υπουργού Εξωτε¬ 
ρικών με την οποία ανατέθηκαν αρμοδιότητες στον Υφυ¬ 
πουργό Εξωτερικών (ΦΕΚ210 Β'). 

5. - Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922Β'). 

6. - Την αριθμ. Δ17α/03/99/Φ.2.2.1/29.10.1996 κοινή 
απόφαση του Πρωθυπουργού και του Υπουργού Περι¬ 
βάλλοντος, Χωροταξίας και Δημοσίων Έργων, με την 
οποία ανατέθηκαν αρμοδιότητες στους Υφυπουργούς 
Περιβάλλοντος, Χωροταξίας και Δημοσίων Έργων 
(ΦΕΚ1006 Β'). 

Με πρόταση του Υπουργού Υγείας Πρόνοιας και των 
Υφυπουργών Εξωτερικών, Οικονομικών και Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο μόνο 

1.- Εγκρίνουμε τη σύστασητου κοινωφελούς ιδρύματος 
με την επωνυμία «ΙΔΡΥΜΑ ΣΤΕΓΑΣΤΙΚΗΣ ΑΠΟΚΑ¬ 
ΤΑΣΤΑΣΗΣ ΠΡΟΣΦΥΓΩΝ ΜΩΥΣΗΣ ΜΩΥΣΙΑΔΗΣ», η 
οποία έγινε από τους Ιωάννη Μωυσή Μωυσιάδη και Νικό¬ 
λαο Μωυσή Μωυσιάδη, με την αριθ. 12399/6.7.1998 πρά¬ 
ξη της συμβολαιογράφου Σερρών Χρυσάνθης Σουτζή - 
Τριανταφύλλου, όπως αυτή τροποποιήθηκε με την 
αριθμ. 12818/6.7.1999 πράξη της ίδιας συμβολαιογρά¬ 
φου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Εξωτερικών, Οικονομικών, Υγείας Πρόνοιας 

και Περιβάλλοντος, Χωροταξίας και Δημοσίων Έργων και 
διέπεται από τις διατάξεις των παραπάνω συστατικώντου 
πράξεων, του παρακάτω οργανισμού, του Α,Ν. 2039/39 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2.- Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΣΤΕΓΑΣΤΙΚΗΣ ΑΠΟΚΑ¬ 
ΤΑΣΤΑΣΗΣ ΠΡΟΣΦΥΓΩΝ ΜΩΥΣΗΣ ΜΩΥΣΙΑΔΗΣ». 

Άρθρο 1 

Μορφή-Επωνυμία-Έδρα-Σφραγιδα 

1. - Το κοινωφελές ίδρυμα με την επωνυμία «ΙΔΡΥΜΑ 
ΣΤΕΓΑΣΤΙΚΗΣ ΑΠΟΚΑΤΑΣΤΑΣΗΣ ΠΡΟΣΦΥΓΩΝ ΜΩΥΣΗΣ 
ΜΩΥΣΙΑΔΗΣ», που συστήθηκε από τους Ιωάννη Μωυσή 
Μωυσιάδη και Νικόλαο Μωυσή Μωυσιάδη, με την 
αριθ. 12399/6.7.1998 πράξη της συμβολαιογράφου Σερ¬ 
ρών Χρυσάνθης Σουτζή - Τριανταφύλλου, όπως αυτή τρο¬ 
ποποιήθηκε με την αριθ. 12818/6.7.1999 πράξη της ίδιας 
συμβολαιογράφου, αποτελεί νομικό πρόσωπο ιδιωτικού 
δικαίου και διέπεται από τις διατάξεις των παραπάνω συ¬ 
στατικών πράξεων, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. - Έδρα του ιδρύματος είναι η πόλη των Σερρών. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η στεγαστική αποκατάστα¬ 
ση των παλιννοστούντων από την πρώην Σοβιετική Ένωση 
Ελληνοποντίων, που εγκαταστάθηκαν μόνιμα στο Νομό 
Σερρών και εγγράφηκαν στα Δημοτολόγια Δήμων του Νο¬ 
μού Σερρών, είτε με την παροχή βοήθειας στην έκδοση οι¬ 
κοδομικών αδειών, είτε με την κατασκευή κατοικιών με 
συμμετοχή στην οικονομική δαπάνη και των δικαιούχων, 
σε οικοπεδικούς χώρους που θα παραχωρηθούν από την 
πρωτοβάθμια ή δευτεροβάθμια τοπική αυτοδιοίκηση μέ¬ 
σα στα όρια του Νομού Σερρών, εφ’ όσον αυτό είναι εφι¬ 
κτό σύμφωνα με τις διατάξεις της πολεοδομικής νομοθε¬ 
σίας όπως ισχύει κατά το χρόνο αυτό (Ν. 1337/1983 σε 
συνδυασμό και με το Ν. 2508/1997), είτε μετηνπαροχή οι- 
κονομικοτεχνικής βοήθειας στην κατασκευή κατοικιών. 

Άρθρο 3 

Περιουσία-Πόροι 

1. - Περιουσία του ιδρύματος αποτελεί το ποσόν των 
εκατό εκατομμυρίων (100.000.000) δρχ., το οποίο θα κα¬ 
τατεθεί σε Τράπεζα του Εσωτερικού, σε αναπαλλοτρίωση 
κατάθεση. 

2. - Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 


β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. - Το ίδρυμα διοικείται από εννεαμελές Διοικητικό Συμ¬ 
βούλιο, που αποτελείται από τους: 

α) Ιωάννη Μωυσή Μωυσιάδη, ως Πρόεδρο ή τους κλη¬ 
ρονόμους του που θα ορίσει για το σκοπό αυτό με τη δια¬ 
θήκη του. 

β) Νικόλαο Μωυσή Μωυσιάδη, ως Αντιπρόεδρο ή τους 
κληρονόμους του που θα ορίσει για το σκοπό αυτό με τη 
διαθήκη του. 

γ) Εκάστοτε Μητροπολίτη Σερρών και Νιγρίτης, ανα- 
πληρούμενου, σε περίπτωση κωλύματος από τον υπ’ αυ¬ 
τού ορισθησόμενο εκπρόσωπό του. 

δ) Εκάστοτε Νομάρχη Σερρών ή εκπρόσωπο αυτού ορι¬ 
ζόμενο από το Νομαρχιακό Συμβούλιο. 

ε) Εκάστοτε Δήμαρχο Σερρών ή εκπρόσωπο αυτού ορι¬ 
ζόμενο από το Δημοτικό Συμβούλιο . 

στ) Εκάστοτε Πρόεδρο του Συλλόγου Ποντίων «Εύξει- 
νος Λέσχη» Ν. Σερρών ή εκπρόσωπο αυτού οριζόμενο 
από το Διοικητικό Συμβούλιο του Συλλόγου. 

ζ-θ) Τρία (3) μέλη του τμήματος παλιννοστούντων της 
Ευξείνου Λέσχης Ν. Σερρών, τα οποία θα αναδεικνύονται 
από αρχαιρεσίες που θα διεξαχθούν μεταξύ των οικονο¬ 
μικά τακτοποιημένων μελών του τμήματος αυτού και των 
οποίων η θητεία θα είναι τριετής. 

2. - Τα μέλη του Διοικητικού Συμβουλίου, ορίζουν με 
πράξη τους, έπειτα από ψηφοφορία, το Γραμματέα και 
τον Ταμία. 

3. - Σε περίπτωση θανάτου του Ιωάννη Μωυσιάδη πριν 
από το Νικόλαο Μωυσιάδη, τη θέση του Προέδρου του 
Ιδρύματος καταλαμβάνει ο Νικόλαος Μωυσιάδης, ενώ τη 
θέση του Αντιπρόεδρου του Ιδρύματος καταλαμβάνουν 
οι κατά τ’ ανωτέρω εκ διαθήκης κληρονόμοι του Ιωάννη 
Μωυσιάδη. 

4. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, εκτός από τους περιορισμούς της διάταξης 3, η κε¬ 
νή θέση συμπληρώνεται με απόφαση των υπολοίπων με¬ 
λών, σύμφωνα με τις διατάξεις των συστατικών πράξεων 
και του άρθρου 99 του Α.Ν. 2039/1939. 

5. - Σε περίπτωση που κανένα μέλος δεν αποδεχθεί το 
λειτούργημα αυτό, ο Πρόεδρος δικαιούται να ορίσει μό¬ 
νος του όλα τα υπόλοιπα μέλη του διοικητικού συμβουλί¬ 
ου, κατά την κρίση του και σύμφωνα με τις διατάξεις του 
Α.Ν. 2039/1993. 

6. - Το Διοικητικό Συμβούλιο συνεδριάζει τακτικά κάθε 
τρεις (3) μήνες και έκτακτα οπότε το ζητήσει ο Πρόεδρος 
ή δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

7. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο αντιπρόεδρος ή ο νόμιμος αναπληρωτής 
τους. 

8. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

9. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

10. - Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν.Τα πρακτικά υπο¬ 
γράφονται από άλατα μέλη που μετέχουν στη συνεδρία¬ 
ση. 

11. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν. 

Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102τουΑ.Ν. 2039/1939 και 
του από 20.12.1939 Β. Δ δ/τος (ΦΕΚ 552Α'). 

Μαζί με τον απολογισμό, καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.- Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 


θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1.-0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 

έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη ωφελουμένων προσώπων. 

1. - Δικαίωμα ωφέλειας εκ του σκοπού του ιδρύματος 
έχουν όλοι οι παλιννοστούντες από τα κράτη της πρώην 
Σοβιετικής Ένωσης Έλληνες, ποντιακής καταγωγής. Το 
Διοικητικό Συμβούλιο του ιδρύματος, κατά την κρίση του 
και ανάλογα με τις οικονομικές δυνατότητες του ιδρύμα¬ 
τος, προκηρύσσει δημόσια τα συγκεκριμένα βοηθήματα 
καθορίζοντας τα απαραίτητα δικαιολογητικά που θα συ¬ 
νοδεύουν τις αιτήσεις των ενδιαφερομένων. 

2. - Η απόφαση του Διοικητικού Συμβουλίου του ιδρύμα¬ 
τος με την οποία θα καθορίζεται το είδος του βοηθήμα¬ 
τος, οιπροϋποθέσεις και οι όροι χορήγησης, επιλογής και 
ανακήρυξης των, έκτου σκοπού του ιδρύματος ωφελου¬ 
μένων, προσώπων θα δημοσιεύεται στον ημερήσιο τοπι¬ 
κό τύπο σαράντα ημέρες πριν από την έναρξη της προθε¬ 
σμίας υποβολής αιτήσεων και επίσης θα τοιχοκολλείται 
στα Δημοτικά Καταστήματα του Νομού Σερρών, είκοσι 
ημέρες πριν από την λήξη της ημερομηνίας υποβολής αι¬ 
τήσεων. 

Άρθρο 10 

Χορήγηση βοηθημάτων 

1. - Το είδος του βοηθήματος κάθε ωφελούμενου έκτου 
σκοπού του ιδρύματος προσώπου καθώς και οι προϋπο¬ 
θέσεις παροχής κατοικίας στους δικαιούχους καθορίζο¬ 
νται με απόφαση του Διοικητικού Συμβουλίου, ανάλογα 
με το ύψος των καθαρών εσόδων του ιδρύματος και τον 
αριθμό των αιτήσεων, πάντα όμως μέσα στα όρια που ορί¬ 
ζονται από τις διατάξεις των συστατικών πράξεων του 
ιδρύματος και της κείμενης νομοθεσίας. 

2. - Η χορήγηση του κάθε είδους βοηθήματος διακόπτε¬ 
ται όταν εκλείψουν οι λόγοι οικονομικής αδυναμίας του 
δικαιούχου ή εκλείψει κάποια από τις προϋποθέσεις χο¬ 
ρήγησής τους ή όταν προβεί σε βαρύ ηθικό παράπτωμα 
και συμπεριφορά αντίθετη με τα χρηστά ήθη οι οποίες 
διαπιστώνονται με πράξη του Διοικητικού Συμβουλίου 
του ιδρύματος. 

Άρθρο 11 

Οικονομική διαχείριση. 

1.- Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ- 
βερνήσεωςτου σχετικού Π.Δ/τοςέγκρισηςτης σύστασης 


του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2.- Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552Α). 

Άρθρο 12 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης βοηθημάτων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του Ιδρύματος - Τύχη της περιουσίας αυτού. 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ίδρυμα ΠΑ¬ 
ΝΑΓΙΑ ΣΟΥΜΕΛΑ, με τον όρο του αναπαλλοτρίωτου. 

Στον Υπουργό Υγείας Πρόνοιας και στους Υφυπουρ¬ 
γούς Εξωτερικών, Οικονομικών και Περιβάλλοντος, Χω¬ 
ροταξίας και Δημοσίων Έργων, αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 23 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΡΗΓΟΡΗΣ ΝΙΩΤΗΣ ΓΕΩΡΓΙΟΣ ΔΡΥΣ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΓΕΙΑΣ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΠΡΟΝΟΙΑΣ 

ΘΕΟΔΩΡΟΣ ΚΟΛΙΟΠΑΝΟΣ ΛΑΜΠΡΟΣ ΠΑΠΑΔΗΜΑΣ 

ΑΠΟΦΑΣΕΙ Σ 

Αριθ. 632/1999 (2) 

Χρησιμοποίηση του προϊόντος με την εμπορική ονομασία 
«ΤΡΑ 4693 ΕΙ_» ως βελτιωτικού του πετρελαίου κίνη¬ 
σης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο της Διεύθυνσης Πετροχημικών του Γενι¬ 
κού Χημείου του Κράτους αριθ. 3013129/454/0028/99 
που αφορά αίτηση του ενδιαφερομένου. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεωςτου Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

δ. Το άρθρο 1 του Νόμου 115/1975 «Περίτροποποιήσε- 
ως διατάξεων τίνων του Ν. 4328/1929» (Φ.Ε.Κ. 
172/Α/1975). 

ε. Την απόφαση 1078204/927/0006Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ’ αριθ. 1107147/1239/0006Α/4.10.1996 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 922/Β/1996), 
αποφασίζουμε: 

Εγκρίνουμε την απόφαση αριθ. 632/1999 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 30.11.1999 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 

ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε τη χρησιμοποίηση του προϊόντος της εται¬ 
ρείας «ΤΕΧΑΟΟ ΑάάίΙίνθε ΙηΙθΓηαΙίοπαΙ» με την εμπορική 
ονομασία «ΤΡΑ 4693 ΕΙ_» σε ποσοστό 300 ρρπι ως βελτιω¬ 
τικού του πετρελαίου κίνησης, από την εταιρεία ΤΕΧΑΟΟ 
Α.Ε.Ε.Π. 

Η προσθήκη του βελτιωτικού θα γίνεται με ευθύνη της 
εταιρείας στις εγκαταστάσεις της, σύμφωνα με την 
1166/93 απόφαση Α.Χ.Σ. (Φ.Ε.Κ. 336/Β/94). 

Στους χώρους αποθήκευσης του προϊόντος, καθώς και 
στους χώρους στους οποίους γίνονται οι εργασίες χρησι¬ 
μοποίησης του προσθέτου, θα πρέπει, να λαμβάνονται, 
όλες ο, ενδεδειγμένες προφυλάξεις για την προστασία 
των εργαζομένων και του Περιβάλλοντος. 

Ο Πρόεδρος κ.α.α. Η Γραμματέας 

ΜΑΡΚΟΣ ΓΙΑΜΟΥΡΗΣ ΕΛΕΝΗ ΠΑΛΛΑΡΗ 

Αντιπρόεδρος 

Τα Μέλη 

Ν. ΚΑΤΣΙΜΠΑΣ, Α. ΕΠΙΦΑΝΕΙΟΥ, Γ. ΠΑΝΑΓΗΣ, 

ΕΥΑΝ. ΡΟΖΑΚΟΥ, Σ. ΜΑΣΤΡΟΝΙΚΟΛΗ, Κ. ΚΑΨΑΛΗΣ, 

I. Μ ΠΑΣΤΑΣ 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 1000338/5577/870/0014 (3) 

Παράταση προθεσμίας υποβολής περιοδικών δηλώσε¬ 
ων Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παρ. 5 του αρθρ. 22 του Ν. 2020/1992 
(ΦΕΚ34Α). 

2. Τις παρακάτω διατάξεις του Ν. 1642/86 όπως ισχύ¬ 
ουν. 

α) Της παραγράφου 9 του άρθρου 31. 

β) Της παραγράφου 3 του άρθρου 58. 

γ) Της παραγράφου 5 του άρθρου 58α. 

3. Τις διατάξεις του Ν. 2238/1994 (ΦΕΚ 151 Α). 

4. Τις δυσχέρειες που δημιουργήθηκαν στους φορολο¬ 
γούμενους της Δ.Ο.Υ. Ηράκλειας Σερρών για την εκπλή¬ 
ρωση των φορολογικών τους υποχρεώσεων στις 20 και 21 
Δεκεμβρίου 1999 λόγω έκτακτου γεγονότος που καθιστά 
αδύνατη την παραλαβή δηλώσεων Φ.Π.Α. 

5. Την κοινή απόφαση του Πρωθυπουργού και του 
Υπουργού Οικονομικών 1107147/1239/0006Α/4.10.1996 
(ΦΕΚ 922 Β). 

6. Τη διαπίστωση ότι από την παρούσα απόφαση δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 

1. Παρατείνουμε μέχρι 23.12.1999 την προθεσμία υπο¬ 
βολής περιοδικών δηλώσεων Φ.Π.Α. που κανονικά έληγε 
στις 20 και 21 Δεκεμβρίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 40540 (4) 

Παράταση της διαδικασίας εκκαθάρισης του Οργανι¬ 
σμού Πολιτιστικής Πρωτεύουσας της Ευρώπης «Θεσ¬ 
σαλονίκη 1997». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 

ΕΡΓΩΝ, ΠΟΛΙΤΙΣΜΟΥ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παραγράφου 11 του άρθρου 9 του 
Ν 2557/1997 (Α' 271) με τις οποίες αντικαταστάθηκαν οι 
διατάξεις της παραγρ.9 του άρθρου 75 του Ν. 2121/1993 
(Α' 25) οι οποίες με τη σειρά τους είχαν αντικατασταθεί 
από τις διατάξεις της παραγρ.8 του άρθρου εικοστού του 
Ν. 2196/1994 (Α'41) ως προς τη λύση και εκκαθάριση του 
Οργανισμού Πολιτιστικής Πρωτεύουσας της Ευρώπης 
«Θεσσαλονίκη 1997» (ΟΠΠΕΘ). 

2. Την υπ’ αριθμ. ΓΥ 441/20.1.98 (ΦΕΚτ. Β 37/27.1.1998) 
απόφασή μας όπως αυτή συμπληρώθηκε με τις Γ.Υ. 

3875/19.5.1998 και Γ.Υ. 4257/28.5.1998 αποφάσεις μας. 

3. Την υπ’ αριθμ. Γ.Υ. 6797/1.9.1998 (ΦΕΚ 941 Β/1.9.98). 

4. Την υπ’ αριθμ. Γ.Υ. 9635/29.12.1998 ( ΦΕΚ 1321 
Β/31.12.98). 

5. Την υπάρχουσα κατάσταση του ΟΠΠΕΘ ως προς τη 
διοίκηση, οργάνωση, τη λειτουργία του, το προσωπικό 
του, τα εμπράγματα και άλλα δικαιώματά του επί των ακι¬ 
νήτων, τις νόμιμες και συμβατικές του υποχρεώσεις και τα 
νόμιμα και συμβατικά του δικαιώματα όπως διαμορφώθη¬ 
καν μέχρι τη δημοσίευση της υπ’ αριθμ. Γ.Υ. 441/1998 
(ΦΕΚτ. Β 37/1998) απόφαση μας, τον εξοπλισμό του και 
την άλλη κινητή του περιουσία. 

6. Το άρθρο 11 της υπ’ αριθμ. Γ.Υ. 441/20.1.1998 από¬ 
φασής μας. 

7. Το γεγονός ότι ανακύπτει ανάγκη παράτασης του 
χρόνου της εκκαθάρισης για να ολοκληρωθεί η διαδικα¬ 
σία εκκαθάρισης του ΟΠΠΕΘ, αποφασίζουμε: 

Α. Παρατείνεται η διαδικασία εκκαθάρισης του ΟΠΠΕΘ 
μέχρι 30 Ιουνίου 2000. 

Β. Οι εντεταλμένοι εκκαθαριστές θα υποβάλλουν μέχρι 
30 Απριλίου 2000 μηνιαίο πρόγραμμα ενεργειών, με κα¬ 
ταληκτική ημερομηνία την 30 Ιουνίου 2000, με σκοπό την 
πλήρη ολοκλήρωση της διαδικασίας εκκαθάρισης στον 
τομέα ευθύνης τους, σύμφωνα μεταπροβλεπόμενα στην 
υπ’ αριθμ. Γ. Υ. 441/20.1.1998 (ΦΕΚ 37Β/27.1.98) απόφα¬ 
σης μας, όπως αυτή συμπληρώθηκε με τις Γ.Υ. 
3875/19.5.98 και Γ.Υ. 4257/28.5.1998 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΠΟΛΙΤΙΣΜΟΥ 

ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ ΕΛΙΣΑΒΕΤ ΠΑΠΑΖΩΗ 

ΜΑΚΕΔΟΝΙΑΣ ΘΡΑΚΗΣ 

ΙΩΑΝΝΗΣ ΜΑΓΚΡΙΩΤΗΣ 

□ 

Αριθ. ΣΤ 1/3745 (5) 

Παράταση προθεσμίας άρθρου 5 του Καταστατικού του 
Οργανισμού Σχολικών Κτιρίων Ο.Σ.Κ. Α.Ε. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Π .Δ. 414/98 (ΦΕΚ 921 τ.Α'/28.12.98) «Μετατροπή 
του Οργανισμού Σχολικών Κτιρίων σε Ανώνυμη Εταιρία 
και έγκριση του Καταστατικού της» άρθρο δεύτερο, Κεφ. 
Πρώτο άρθρο 5 παρ. 3. 

2. Την υπ’ αριθμ. ΣΤ1/2061/12.8.1999 απόφαση των 
Υπουργών Εθνικής Παιδείας και Θρησκευμάτων και Εθνι¬ 
κής Οικονομίας με την οποία ορίσθηκε η προβλεπόμενη 
από το άρθρο δεύτερο, Κεφ. Πρώτο, άρθρο 5 παρ. 4, επι¬ 
τροπή για την απόφαση και εκτίμηση της περιουσίας του 
Ο.Σ.Κ. Α.Ε. 

3. Το γεγονός ότι λόγω του σεισμού της 7.9.99 το σύνο¬ 
λο σχεδόν του ανθρωπίνου δυναμικού του Ο.Σ.Κ. Α.Ε. 
απασχολήθηκε στις εργασίες αποκατάστασης των προ- 
κληθεισών ζημιών στα σχολικά κτίρια της Αττικής, και εξ 
αυτού του γεγονότος καθυστέρησε η πρόοδος των εργα¬ 
σιών της ανωτέρω επιτροπής. 

4. Το μέγεθος του έργου που καλείται να επιτελέσει η 


επτιροπή, δεδομένου ότι πρέπει να συλλεχθούν πληρο¬ 
φορίες από 384 υποθηκοφυλάκεια, τα περισσότερα εκ 
των οποίων δεν έχουν ακόμη στείλει τις πληροφορίες που 
έχουν ζητηθεί. 

Συγκεκριμένα εκ των 384 υποθηκοφυλακείων, έχουν 
στείλει στοιχεία μόλις τα 100. 

5. Το αριθμ. Φ. 193/15181/8.12.99 έγγραφο του Ο.Σ.Κ. 
Α.Ε., αποφασίζουμε: 

Την παράταση της προθεσμίας της παρ. 3 του άρθρου 
5 Κεφ. πρώτο, άρθρο δεύτερο του Π.Δ. 414/98 (ΦΕΚ 
291/τ. Α'/28.12.98 κατά 6 μήνες, δηλαδή μέχρι 28.6.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

□ 

Αριθ. 7398 (6) 

Αύξηση των ανωτάτων ορίων του αριθμού εκτός έδρας, 
πέραν αυτών που εγκρίθηκαν σε υπαλλήλους της Νομ. 
Αυτ/σης Αιτ/νίας. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 


Έχοντας υπόψη: 

1. Τις διατάξεις του Ν. 2503/97 « Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξειςτου Ν. 2685/99. 

3. Τις διατάξειςτου Ν. 2738/99. 

4. Την 12504/7.4.99 ΚΥΑτωνΥφυπουργών Εσωτερικών, 
Δημόσιας Διοίκησης και Αποκέντρωσης και Οικονομικών, 
σχετικά με ανώτατο όριο επιτρεπομένων ημερών εκτός 
έδρας υπαλλήλων που υπηρετούν στις Νομαρχιακές Αυ¬ 
τοδιοικήσεις. 

5. Την ανάγκη μετακίνησης εκτός έδρας των υπαλλή¬ 
λων των Νομαρχιακών Αυτοδιοικήσεων Νομών αρμοδιό¬ 
τητας Π. Δ. Εγιατην εφαρμογή τωνπρογραμμάτωντους, 
αποφασίζουμε: 

1. Αυξάνουμε τα ανώτατα όρια του αριθμού εκτός 
έδρας, πέραν αυτών που εγκρίθηκαν με την παραπάνω 
απόφαση σε υπαλλήλους της Νομ. Αυτ/σης Αιτ/νιας ως 
εξής: 


Δ/ΝΣΗ ΔΙΟΙΚΗΤΙΚΟΥ & ΠΡΟΣΤΑΣΙΑΣ ΠΟΛΙΤΗ 
ΠΕΔ/κου αρ. υπαλλήλων 7 κατά 20 ημέρες 

ΠΕΔ/κου-Οικ. » 1 » 

ΤΕΔ/κου-Λογ » 1 » 

ΔΕΔ/κου-Λογ » 10 » 

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
ΔΕ Δ/κου -Λογ. αρ. υπαλλήλων 8 κατά 20 ημέρες 

ΔΕΗ/Υ » 1 

Δ/ΝΣΗ ΑΓΡΟΦΥΛΑΚΗΣ 

ΔΕΔ/κου-Λογ αρ. υπαλλήλων 10 κατά40ημέρες 

Δ/ΝΣΗ ΠΡΟΓΡΑΜΜΑΤΙΣΜΟΥ 


ΠΕΔιοκ. - Οικ 

ΔΕ Δ/κου-Λογ 

ΠΡΟΣΩΠΙΚΟ 

ΜΗΧ/ΚΟΥ 

ΕΞΟΠΛΙΣΜΟΥ 

ΟΔΗΓΟΣ 

ΝΟΜΑΡΧΗ 


αρ. υπαλλήλων 
αρ υπαλλήλων 


1 

1 

40 


κατά 20 ημέρες 
κατά 80 ημέρες 


αρ. υπαλλήλων 1 κατά 80 ημέρες 

2. Επιτρέπεται κατά μήνα συμψηφισμός μέχρι 22 ημέ¬ 
ρες λόγω των περιόδων αιχμής στην εργασία των παρα¬ 
πάνω υπαλλήλων. 

3. Επίσης επιτρέπεται κατά μήνα συμψηφισμός μέχρι 22 
ημέρες για τους υπαλλήλους, των παρακάτω Δ/νσεων: 

α) Της Δ/νσης Γεωργίας Ν .Α Ν .Αχαιός 

β) Της Δ/νσης Κτηνιατρικής » 

γ) Των υπαλλήλων Τεχν. Εξοπλισμού » 

δ) Των οδηγών του Νομάρχη Αχάΐας 
ε) Της Δ/νσης Οίκον. Υπηρ. Ν.Α Ν. Ηλείας 

στ) Της Δ/ση Κτηνιατρικής » 

ζ) Της Δ/νσης Τεχν. Υπηρεσιών » 

η) Της Δ/νσης Γεωργίας Ν.Α Ν.Αιτ/νιας 

θ) Της Δ/νσης Κτηνιατρικής » 

ι) Της Δ/νσης Εγγείων Βελτιώσεων » 

ια) Της Δ/νσης Εμπορίου » 

ιβ) Του Τμήματος Εμπορίου » 

4. Από την προώθηση της απόφασης αυτής προκαλείται 
δαπάνη, η οποία θα βαρύνει τις πιστώσεις του Προϋπο¬ 
λογισμού των Νομαρχιακών Αυτοδιοικήσεων Νομών αρ¬ 
μοδιότητας Π.Δ.Ε. και δεν μπορεί να υπολογισθεί ακρι- 
βώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Δεκεμβρίου 1999 

Ο Γ ενικός Γ ραμματέας Περιφέρειας κ.α.α. 

ΠΑΝΑΓΙΩΤΗΣ ΣΚΟΥΡΑΣ 

□ 

Αριθ. 138557 (7) 

Τροποποίηση της συστατικής πράξης της Δημοτικής Επι¬ 
χείρησης «Καλλιτεχνικός Οργανισμός Δήμου Βόλου» 
(Κ.Ο.Δ.Β.). 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις των άρθρων 277-284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (Περί διοίκησης, οργά¬ 
νωσης, στελέχωσης της Περιφέρειας ρύθμιση θεμάτων 
για την Τοπική Αυτοδιοίκηση και άλλες διατάξεις). 

3. Την αριθ 16006/29.8.97 απόφαση του Γενικού Γραμ- 
ματέα Περιφερείας Θεσσαλίας (εξουσιοδότηση Προϊ¬ 
σταμένου Δ/νσης Τοπ. Αυτ/σης και Δ/νσης Νομού Μαγνη¬ 
σίας για υπογραφή εγγράφων. 


4. Το Π.Δ. 638/1982 (ΦΕΚ 130/Α/14.10.82) όπως τροπο¬ 
ποιήθηκε με το Π.Δ. 167/1983 (ΦΕΚ 67/Α/31.5.83) και την 
απόφαση του Υπουργού Εσωτερικών με την οποία συ- 
στήθηκε η Δημοτική Επιχείρηση «Καλλιτεχνικός Οργανι¬ 
σμός Δήμου Βόλου». 

5. Η από τον Νοέμβριο 1999 Οικονομοτεχνική μελέτη. 

6. Την αριθ. 266/99 απόφαση του Δημοτικού Συμβουλί¬ 
ου Βόλου, αποφασίζουμε: 

Τροποποιούμε το Π.Δ. 638/1982 (ΦΕΚ 130/Α/14.10.82) 
όπως αυτό τροποποιήθηκε μεταγενέστερα και δη την 
απόφαση του Γεν. Γραμματέα Περιφέρειας Θεσσαλίας 
αριθ. 333/20.1.98 (ΦΕΚ 332/Β/7.4.98 με την οποία προ¬ 
στέθηκε το άρθρο 8 (αρχικό κεφάλαιο της επιχείρησης) 
το οποίο και τροποποιείται ως εξής: 

Ο Δήμος Βόλους αυξάνει το αρχικό - μετοχικό κεφάλαιο 
της επιχείρησης από 207.000.000 δρχ. σε 350.000.000 
δρχ. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Βόλου οικ. έτους 
1999 ύψους 143.000.000 δρχ. και στον Κ.Α.Ε. 212.9ι η. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 15 Δεκεμβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

□ 

Αριθ. οικ. 8565 (8) 

Χορήγηση άδειας ασκήσεως επαγγέλματος Κοινωνικού 
Λειτουργού στην Αικατερίνη Αποστολοπούλου του 
Αναστασίου. 

Ο ΝΟΜΑΡΧΗΣ ΑΧΑΪΑΣ 

Με την 8565/1999 απόφαση του Νομάρχη Αχαιός χορη¬ 
γήθηκε στην κοινωνική λειτουργό Αικατερίνη Αποστολο¬ 
πούλου του Αναστ. κάτοικο Πατρών, άδεια ασκήσεως 
επαγγέλματος Κοινωνικού Λειτουργού. 

Πάτρα, 31 Δεκεμβρίου 1999 

Με εντολή Νομάρχη 
Η Διευθύντρια 
Ε. ΧΡΟΝΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 

Θ-ΙΤΙΗίΙ: \Λ/Θ0ΠΊ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

ΘΕΣΣΑΛΟΝΙΚΗ 


5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 

ΚΟΜΟΤΗΝΗ 


αποστολή Φ.Ε.Κ. 5248 320 

Δημοκρατίας 1 Τ.Κ. 691 00 

(0531) 22 858 


ΛΑΡΙΣΑ 



Διοικητήριο Τ.Κ. 411 10 

(041) 597449 


ΚΕΡΚΥΡΑ 



Σαμαρά 13 Τ.Κ. 491 00 

(0661) 89 127/89 120 


ΗΡΑΚΛΕΙΟ 



Πλ. Ελευθερίας 1, Τ.Κ. 711 10 (081)396 223 


ΛΕΣΒΟΣ 



Πλ. Κωνσταντινουπόλεως Τ.Κ. 811 00 Μυτιλήνη 



(0251) 46 888/47 533 


ΤΙΜΗ ΦΥΛΛΩΝ " Μέχρι 8 σελίδες 200 δρχ. 


ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ . , 0 , , ... 

- Απο 8 σελίδες και ανω προσαυξηση 100 δρχ. ανα δσελιδο η μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 

Κ.Α.Ε. εσόδου υπέρ 

ιευχος 

2531 

ΤΑΠΕΤ3512 

Α' (Νόμοι, Π. Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















